CELEX: 22009D0119
Language: el
Date: 2009-10-22 00:00:00
Title: Απόφαση της Μεικτής Επιτροπής του ΕΟΧ αριθ. 119/2009, της 22ας Οκτωβρίου 2009 , για την τροποποίηση του πρωτοκόλλου 26 (σχετικά με τις εξουσίες και τα καθήκοντα της Εποπτεύουσας Αρχής της ΕΖΕΣ στον τομέα των κρατικών ενισχύσεων) της συμφωνίας για τον ΕΟΧ

17.12.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 334/23
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 119/2009
   της 22ας Οκτωβρίου 2009
   για την τροποποίηση του πρωτοκόλλου 26 (σχετικά με τις εξουσίες και τα καθήκοντα της Εποπτεύουσας Αρχής της ΕΖΕΣ στον τομέα των κρατικών ενισχύσεων) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το πρωτόκολλο 26 της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 132/2007 της 26ης Οκτωβρίου 2007 (1).
            
         
               (2)
            
            
               Ο κανονισμός (ΕΚ) αριθ. 271/2008 της Επιτροπής της 30ής Ιανουαρίου 2008, για τροποποίηση του κανονισμού (ΕΚ) αριθ. 794/2004 σχετικά με την εφαρμογή του κανονισμού (ΕΚ) αριθ. 659/1999 του Συμβουλίου για τη θέσπιση λεπτομερών κανόνων εφαρμογής του άρθρου 93 της συνθήκης ΕΚ (2) πρέπει να ενσωματωθεί στη συμφωνία.
            
         
               (3)
            
            
               Το άρθρο 1 του πρωτοκόλλου 26 της συμφωνίας προβλέπει ότι η Εποπτεύουσα Αρχή της ΕΖΕΣ έχει ισοδύναμες εξουσίες και παρόμοια καθήκοντα με εκείνα που έχει η Επιτροπή των ΕΚ για την εφαρμογή των κανόνων ανταγωνισμού που ισχύουν για τις κρατικές ενισχύσεις, και επομένως ο κανονισμός (ΕΚ) αριθ. 271/2008 πρέπει να ενσωματωθεί στο πρωτόκολλο 26 της συμφωνίας για ενημερωτικούς μόνον λόγους,
            
         ΑΠΟΦΑΣΙΖΕΙ:
   Άρθρο 1
   Η ακόλουθη περίπτωση προστίθεται στο σημείο 2 [κανονισμός (ΕΚ) αριθ. 794/2004 της Επιτροπής] του άρθρου 2 του πρωτοκόλλου 26 της συμφωνίας:
   «, όπως τροποποιήθηκε με:
   
               —
            
            
               
                  32008 R 0271: Κανονισμός (ΕΚ) αριθ. 271/2008 της Επιτροπής της 30ής Ιανουαρίου 2008 (ΕΕ L 82 της 25.3.2008, σ. 1).».
            
         Άρθρο 2
   Τα κείμενα του κανονισμού (ΕΚ) αριθ. 271/2008 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 23Οκτωβρίου 2009, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (3).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 22 Οκτωβρίου 2009.
      
         
            Για τη Μεικτή Επιτροπή του ΕΟΧ
         
         
            Η Πρόεδρος
         
         Oda Helen SLETNES
         
      
   
   
      (1)  ΕΕ L 100 της 10.4.2008, σ. 1.
   
      (2)  ΕΕ L 82 της 25.3.2008, σ. 1.
   
      (3)  Δεν έχουν αναφερθεί συνταγματικές απαιτήσεις.